**Ministru kabineta noteikumu projekta “Noteikumi par pašvaldības policijas darbinieka formas tērpa pamatprasībām”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par policiju” 19. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma “Par policiju” 19. panta piektajā daļā noteikto pašvaldības policisti savus pienākumus pilda formas tērpā. Pamatprasības formas tērpam nosaka Ministru kabinets.Likuma “Par policiju” pārejas noteikumu 14. punktā Ministru kabinetam dots uzdevums līdz [2020.](https://likumi.lv/ta/id/67957#n2020) gada [1.](https://likumi.lv/ta/id/67957#n1) janvārim izdod šā likuma [19.](https://likumi.lv/ta/id/67957#p19) panta piektajā daļā minētos noteikumus.Nodrošinot dotā uzdevuma izpildi, Iekšlietu ministrija izstrādāja Ministru kabineta noteikumu projektu “Noteikumi par pašvaldības policijas darbinieka formas tērpa pamatprasībām” (turpmāk – projekts).Projekta izstrādes procesā, lai Iekšlietu ministrija maksimāli spētu ņemt vērā pašvaldību vēlmes attiecībā uz pašvaldības policijas darbinieka (turpmāk – darbinieks) formas tērpa pamatprasību izstrādi, Latvijas Pašvaldību savienībai, Biedrībai „Latvijas Lielo pilsētu asociācija” un Latvijas pašvaldībām tika lūgts sniegt viedokli par darbinieka formas tērpam izvirzāmajām pamatprasībām. Vairākums no aptaujātajiem izteica viedokli, ka regulējumam par darbinieka formas tērpu nevajadzētu būt detalizētam, lai tā izpilde neradītu papildu ietekmi uz šo pašvaldību budžetiem, jo pašvaldības, kuras izveidojušas pašvaldības policiju, jau ir izstrādājušas savus formas tērpus un apgādājušas ar tiem darbiniekus.Pamatojoties uz pašvaldību sniegto informāciju, tika noskaidrots, ka absolūts vairākums novadu pašvaldību darbinieku formas tērpu pamatkrāsa ir melna, tomēr ir arī tumši zila, līdz ar to pašvaldībām tiek dota rīcības brīvība attiecībā uz formas tērpa krāsas noteikšanu.Ņemot vērā iepriekš minēto, projektā ir noteiktas minimālās prasības darbinieka formas tērpa dizainam, funkcionalitātei un atšķirības zīmju veidiem.Tāpat norādāms, ka formas tērpa mērķis ir nodrošināt pašvaldības policijas atpazīstamību un tēla veidošanu sabiedrībā, līdz ar to ir svarīgi darbiniekus nodrošināt ar kvalitatīviem un darba uzdevumu specifiskajām prasībām atbilstošiem formas tērpiem, kas ir piemēroti katra darbinieka pienākumu izpildei, nodrošinot komfortablu formas tērpa valkāšanu darba videi un klimatiskajām īpatnībām raksturīgajos apstākļos, vienlaikus nodrošinot reprezentatīvu valsts varas pārstāvja izskatu.Proti, formas tērpam ir jābūt “taktiskā dizaina”, kas nodrošina darbinieka brīvu un netraucētu ķermeņa kustību, minimalizē un pasargā to no iespējamām darba traumām speciālo un specifisko uzdevumu veikšanā vai uzbrukuma un tā atvairīšanas gadījumā. Savukārt, lai nodrošinātu darbinieka atpazīstamību, projektā ir paredzēts, ka uz darbinieka formas tērpa jābūt izvietotam atšķirības zīmēm, tai skaitā emblēmai ar attiecīgās pašvaldības ģerboni vai nosaukumu.Attiecībā uz darbinieka identifikācijas zīmēm norādāms, ka, ņemot vērā Vispārīgās datu aizsardzības regulas prasības kopsakarā ar Latvijas Republikas Senāta Administratīvo lietu departamenta 2019. gada 19. marta spriedumu lietā Nr. A420502213, SKA-6/2019, ka arī izvērtējot Eiropas policijas darbinieku praksi šajā jomā, un to, ka arvien biežāk tiek konstatēti gadījumi, ka darbiniekam, pildot dienesta pienākumus izsaukumā vai notikumu vietā, vēlāk jāsastopas ar iepriekšējo konfliktu iesaistīto pušu dažāda veida draudiem, agresiju un aizvainojošā rakstura vēstulēm, projektā paredzētas tiesības uz formas tērpa izvietot ne tikai uzšuvi vai piespraudi ar darbinieka vārda pirmo burtu un uzvārdu, bet gan arī izveidoto darbinieka identificēšanas numuru. Lai nodrošinātu jautājumu saistībā ar darbinieka formas tērpa noregulēšanu, ar projektu paredzēts noteikt pilnvarojumu attiecīgai pašvaldības domei izdot saistošus noteikumus, kas noteiks darbinieka formas tērpa aprakstu, izsniegšanas normas un nēsāšanas nosacījumus. Gadījumā, ja pašvaldība saskaņā ar likuma “Par pašvaldībām” 99. pantu policijas funkcijas ir deleģējusi citai pašvaldībai un ir izveidota kopīga pašvaldības policija, saistošus noteikumus par darbinieka formas tērpa aprakstu, izsniegšanas normām un nēsāšanas nosacījumiem izdod uzraudzības padome, ar kuras starpniecību šo kopīgu pašvaldības policiju izveidojušās pašvaldības īsteno tās pārraudzību atbilstoši minētā likuma 99.1 pantā noteiktajam. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz pašvaldības policijas darbiniekiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) 2020. gada 28. janvārī publicēts Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu (<http://www.iem.gov.lv/lat/sadarbiba_ar_nvo/diskusiju_dokumenti/?doc=42841>) līdz 2020. gada 10.  februārim. Paziņojums par sabiedrības līdzdalības iespējām publicēts arī Ministru kabineta tīmekļvietnē (<https://www.mk.gov.lv/lv/content/ministru-kabineta-diskusiju-dokumenti>). |
| 3. | Sabiedrības līdzdalības rezultāti | Organizētās sabiedrības informēšanas ietvaros viedokļi par projektu līdzdalības aicinājumā norādītajā termiņā nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, kuras ir izveidojušas pašvaldības policiju, un attiecīgās pašvaldības policijas.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

N.Lazukova-Šejanova

67219177, nadezda.lazukova@iem.gov.lv